Comunicat de presă

**ZF9 este prima bară de sunet Dolby Atmos**® **din lume[[1]](#footnote-1)** **care produce sunet surround virtual tridimensional**

* **Prima bară de sunet Dolby Atmos® din lume[[2]](#footnote-2) care produce sunet surround virtual tridimensional**
* **Sunet care umple camera de la o singură bară de sunet cu 3 difuzoare**
* **Utilizatorii pot asculta sunetul fără reflecție din tavan sau difuzoare suplimentare, datorită Vertical Surround Engine de la Sony**
* **Conceput pentru a se potrivi perfect cu televizoarele Sony BRAVIA 2018**

Bara de sunet premium HT-ZF9 cu Dolby Atmos prin tehnologia virtuală Sony aduce un nou nivel de sunet cinematografic în locuințe. Noul motor vertical surround de la Sony generează un sunet surround tridimensional virtual unic - fără a fi nevoie de boxe instalate pe tavan sau îndreptate în sus.

În plus, Sony lansează bara de sunet HT-XF9000 cu difuzoare frontale cu două canale, al căror concept de design este compatibil cu televizorul din locuință. Această bară cu 2.1 canale poate avea mai puține difuzoare, dar oferă, de asemenea, caracteristicile de sunet surround cinematografic ale Dolby Atmos și ale motorului vertical surround.

**Capabil și compact**

Cu suportul Dolby Atmos și DTS:X™, bara de sunet HT-ZF9 oferă o experiență audio imersivă audienței de pe canapea.

Motorul vertical surround din bara de sunet HT-ZF9 poate produce o senzație similară elicelor elicopterelor. Combinând această senzație cu tehnologia S-Force Pro Front Surround care îmbunătățește câmpul de sunet surround din față, se obține un efect greu de replicat de barele de sunet cu 3.1 canale. În plus, chiar și fără conținutul Dolby Atmos și DTS:X, utilizatorii se pot bucura de un sunet virtual tridimensional datorită tehnologiei Sony, care poate amesteca conținutul stereo de 2 canale până la 7.1.2 canale, astfel creând înălțime.

Alternativ, există opțiunea de a adăuga o pereche de difuzoare SA-Z9R pe spate, proiectate exclusiv pentru a fi cuplate cu HT-ZF9 și care pot extinde experiența sunetului surround cu o configurație reală de boxe surround.

HT-ZF9 suportă transferul 4K HDR și Dolby Vision™, astfel încât calitatea originală a imaginii este transmisă direct prin bara de sunet pe televizor, fără pierderi în ceea ce privește calitatea, culoarea, claritatea sau luminozitatea. În ceea ce privește componenta audio, HT-ZF9 suportă formate audio Hi-Res, inclusiv redarea de la o sursă USB. Ca alternativă, utilizatorii se pot bucura de oricare dintre celelalte fișiere muzicale în calitate Hi-Res de pe dispozitivele mobile prin Bluetooth® și LDAC™, datorită tehnologiei DSEE HX™ (tehnologia Digital Sound Enhancement Engine HX).

Barele de sunet HT-ZF9 și HT-XF9000 sunt concepute pentru a completa o selecție a noilor televizoare Sony BRAVIA® - astfel utilizatorii vor obține o configurație care colaborează elegant, atât în ceea ce privește finisajul materialelor, cât și forma fizică.

Designul ambelor bare de sunet se integrează cu ușurință în spațiul de locuit. Astfel, HT-XF9000 are marginile înclinate la un unghi care se potrivește perfect între picioarele televizorului Sony KD-XF90.

Cu aceste două bare de sunet utilizatorii pot renunța la cabluri, conectând bara de sunet la televizor prin Bluetooth pentru un aspect curat.

HT-ZF9 dispune, de asemenea, de Wi-Fi activat, așadar utilizatorii pot beneficia cu ușurință de avantajele introducerii Chromecast-ului[[3]](#footnote-3) - obținând astfel experiențe muzicale noi prin operațiuni vocale. Astfel, utilizatorii pot reda muzică de la serviciile de streaming prin HT-ZF9 sau pot opta pentru redarea în mai multe camere, care alimentează aceeași muzică simultan în întreaga casă. Cu Spotify Connect[[4]](#footnote-4) inclus, redarea muzicii are loc facil, prin doar câteva atingeri. În plus, pentru ușurința utilizării, o interfață de utilizare reînnoită și intuitivă ușurează configurarea și utilizarea cu televizorul.

Cu două intrări și o ieșire HDMI disponibile pe modelul HT-ZF9, utilizatorii pot conecta mai multe dispozitive la bara de sunet, îmbunătățind setup-ul de home theater. Ambele modele au, de asemenea, conectivitate Bluetooth® și intrări USB, ceea ce înseamnă că este posibilă ascultarea muzicii de pe dispozitive mobile sau de pe un stick USB.

Modelul **HT-ZF9** va avea prețul de aproximativ **€800 /£700** și va fi disponibil din **aprilie 2018.**

Modelul **HT-XF9000** va avea prețul de aproximativ **€500 /£450** și va fi disponibil din **aprilie 2018.**

Pentru specificațiile produsului, vizitați:

[HT-ZF9](https://www.sony.ro/electronics/bare-de-sunet/ht-zf9)

[HT-XF9000](https://www.sony.ro/electronics/bare-de-sunet/ht-xf9000)

Pentru mai multe știri Sony, vizitați <http://presscentre.sony.eu/>

– Final –

**Despre Sony:**

Sony Corporation este lider global în producerea de tehnologii audio, video, foto, de gaming, pentru comunicații și tehnologia informației pentru segmentele consumer și profesional. Prin dezvoltarea afacerilor în muzică, imagine, entertainment și mediul online, Sony este lider absolut pe segmentele electronicelor și divertismentului. Sony a înregistrat în anul fiscal încheiat la 31 martie 2017 vânzări anuale consolidate de aproximativ 76 de miliarde de dolari. Sony Global Web Site: <http://www.sony.net/>

1. Începând cu 8 ianuarie 2018. Potrivit cercetărilor efectuate de Sony Corporation [↑](#footnote-ref-1)
2. Începând cu 8 ianuarie 2018. Potrivit cercetărilor efectuate de Sony Corporation [↑](#footnote-ref-2)
3. Această caracteristică va fi disponibilă prin intermediul unei viitoare actualizări a firmware-ului. [↑](#footnote-ref-3)
4. Această caracteristică va fi disponibilă prin intermediul unei viitoare actualizări a firmware-ului. [↑](#footnote-ref-4)